SPRÁVA ZO ZAHRANIČNEJ PRACOVNEJ CESTY č. 135 / 2016

1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky 

2.  Zahraničná pracovná cesta:
Belgické kráľovstvo, 1.8. (00:01) – 29.8.2016 (23:59)
ZPC prerušená v dňoch 8.8.-9.8.2016 a 30.8.-31.8.2016
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci august 2016 sa riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2016. Od toho sa odvíjali aktivity a pracovná náplň, ktorú som počas ZPC plnila.  
Podpora zapájania sa do medzinárodných projektov a pri ich implementácii
V mesiaci august 2016 som konzultovala prípravu MSCA projektov. Taktiež som bola oslovená riaditeľkou SAIA o spoluprácu pri spracovaní profilovej informácie a propagačného textu o výskumnom prostredí na Slovensku, ktorý bude publikovaný v štvrťročnom newslettri distribuovanom výskumným inštitúciám a výskumným pracovníkom v krajinách, kde pôsobí sieť EURAXESS Links (v súčasnosti zástupcovia RURAXESS Links v Severnej Amerike, Číne, Indii, Japonsku, Singapure a regióne ASEAN). Sieť EURAXESS Links je nástroj vytvorený a financovaný Európskou komisiou a jeho cieľom je okrem propagácie Európy ako Európskeho výskumného priestoru najmä prepájanie komunity (nielen) európskych výskumníkov v krajinách mimo Európskeho výskumného priestoru. Medzi hlavné úlohy siete patrí taktiež propagácia ERA ako regiónu ponúkajúceho kvalitné výskumné prostredie a atraktívne príležitosti pre talentovaných výskumníkov z celého sveta. Jedným z nástrojov tejto propagácie je aj už zmienený newsletter, ktorý sa pripravuje štvrťročne. Súčasťou newslettra je zakaždým aj časť venovaná propagácii jednej členskej krajiny ERA. A práve Slovensko by malo byť prezentované v jeho najbližšom jesennom vydaní aj pri príležitosti Slovenského predsedníctva v Rade EÚ.
Pre spracovanie profilu som pripravovala informácie o: 
•	všeobecnej charakteristike výskumného a inovačného prostredia na Slovensku (inštitúcie, podporné schémy),
•	oblastiach excelencie (čo sú oblasti, v ktorých je slovenský výskum aj v medzinárodnej konkurencii excelentný, na ktorých pracoviskách sa realizuje),
•	zapojení Slovenska do európskych a medzinárodných výskumných schém,
•	výskumnej spolupráci s krajinami a regiónmi LINKS (Brazília, Čína, Japonsko, India, Severná Amerika a štáty ASEAN-u),
•	výskume v komerčnom sektore a spolupráci medzi akademickým a komerčným sektorom.
 Profil SR v tomto napomôže nie len pozitívne spropagovať Slovensko a jeho výskum  v zahraničí, ale predstaví tiež najúspešnejšie inštitúcie a jednotlivých výskumníkov. 
Jedna z hlavných aktivít, ktoré plánujeme v spolupráci s ďalšími styčnými kanceláriami krajín V4 a tiež maďarským stálym zastúpením je príprava školenia pre projektových manažérov. Dvoj-trojdňové školenie, ktoré by sa konalo v Bruseli by poskytlo vybraným účastníkom prehľad hlavných informácií, ktoré potrebuje účastník pri príprave projektu. Aby to však nebol len jeden z „informačných dní“, školenie má za cieľ oboznámiť detailne účastníkov s procesom vytvárania programov Horizontu 2020, s fungovaním JPIs, PPPs, KITs, ETP, či detailne prezentovať otázky týkajúce sa duševného vlastníctva, otázok rodovej rovnosti a iných prierezových tém. Okrem iného bude tento tréning zahŕňať tiež stretnutia s projektovými manažérmi a officermi z EK a iných networkingových akcií. Presný postup školení, ich program, ako aj kritéria výberu je v procese diskusie. 

Účasť na konferenciách, seminároch a programových výboroch 
Keďže v mesiaci august boli mnohé európske inštitúcie v dovolenkovom režime, v auguste sa neuskutočnil programový výbor za moje zverené oblasti a taktiež ani konferencia či seminár. Tento čas som tak najmä venovala študovaniu si nových úprav a zmien pracovných programov na rok 2017, ako aj návrhy a postupnú prípravu nových trojročných pracovných programov a scoping papers k jednotlivým spoločenským výzvam Horizontu 2020 na roky 2018-2020. Taktiež podporných materiálov nie len pre moju prácu súvisiacu s jednotlivým oblasťami, ktoré mi boli zverené, ale tiež aj na spracovávaní materiálov a podkladov, úprave programu pre projekt H2020 – Spreading Excellence and Crossing the Innovation Divide Conference. 
Taktiež som mala stretnutie so sekondovaným poradcom z EK na Stálom zastúpení SR pri EÚ Sergejom Koperdákom k téme mladých výskumníkov a talentu, ktorá je jedna z tém konferencie Talents 2016 v Bratislave. 
Prezentácia a popularizácia slovenského výskumu a inovácií
Počas Slovenského predsedníctva v Rade EÚ bude výborná príležitosť a viacero možností na prezentáciu slovenského výskumu a inovácií. 

Spreading Excellence and Crossing the Innovation Divide Conference - SECID
Najväčšie podujatia, ktoré bude SLORD organizovať je Spreading Excellence and Crossing the Innovation Divide konferencia, ktorá sa uskutoční v novembri 2016. Ako projektová manažérka som v mesiaci august plnila všetky povinnosti, ktoré súviseli s úspešným manažovaním projektu,  a to najmä komunikácia s Európskou komisiou, úprava a update programu na základe pripomienok a návrhov od členov International Advisory Board, posielanie pozvánok a oslovovanie rečníkov, pripravovanie podkladov na webové stránky a informácie o konferencii a denný manažment projektu.  

Taktiež pripravujem neformálne večerné stretnutie Science evening. Ide o neformálne podujatie za účasti pozvaného slovenského vedca and inovátora. Cieľom tohto typu podujatia je zaujímavou a pútavou formou predstaviť primárne laickej, ale aj odbornej verejnosti výskum a vedecké aktivity slovenských vedcov. Tiež predstavuje výbornú príležitosť pre prezentáciu vedca samotného. Podujatie by malo byť určené širšej verejnosti pôsobiacej v Bruseli (IGLO, EÚ inštitúcie, diplomatov pre vedu na stálych zastúpeniach, laickej verejnosti, študentom, univerzitám...) Keďže je akcia určená nie len Slovákom, ale najmä  zahraničnému publiku, prednáška prebieha v  angličtine. Podujatie by malo byť robené v spolupráci so zastúpením Bratislavského kraja v Bruseli. 

Taktiež sa podieľam na príprave a organizácii podujatia, ktorého témou sú Disruptive Innovations and Technologies. Plánovaný termín konferencie je začiatok decembra 2016 a uskutočniť by sa mal v priestoroch Rady EÚ ako jedno z podujatí SK PRES.  

Všetky podujatia sú výbernou príležitosťou odprezentovať slovenských vedcov a inovátoro pred zahraničným publikom v Bruseli.  
Prevádzkovanie informačného portálu
Počas augusta som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Organizačná a administratívna činnosť v SLORD
V mesiaci august som prekladala faktúry pre SLORD od poskytovateľa telekomunikačných služieb z francúzskeho do slovenského jazyka pre účely CVTI SR.  Plnila som tiež všetky administratívne a organizačné úlohy, ktoré súvisia s riadnym chodom kancelárie.
5.  Odporúčané závery:
Pokračovať v plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s novým Plánom činnosti SLORD na rok 2016. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
V nadchádzajúcom roku 2016 je potrebné pokračovať v poskytovaní kvalitných konzultácií k príprave projektov EÚ. Tiež je potrebné naďalej poskytovať cielené informácie o možnostiach zapojenia do projektov a to práve s prichádzajúcim pracovným programom na roky 2016/2017. Mnohé informácie sú priebežne zverejňované na webe SLORD, no je potrebné naďalej pracovať na lepšej adresnosti informácií presným cieľovým skupinám. Informácie, tak ako doteraz sú v pravidelných intervaloch, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov. 
Informovanie a školenia
Jedna z hlavných aktivít, ktoré plánujeme v spolupráci s ďalšími styčnými kanceláriami krajín V4 a tiež maďarským stálym zastúpením je príprava školenia pre projektových manažérov. Dvoj-trojdňové školenie, ktoré by sa konalo v Bruseli by poskytlo vybraným účastníkom prehľad hlavných informácií, ktoré potrebuje účastník pri príprave projektu. Aby to však nebol len jeden z „informačných dní“, školenie má za cieľ oboznámiť detailne účastníkov s procesom vytvárania programov Horizontu 2020, s fungovaním JPIs, PPPs, KITs, ETP, či detailne prezentovať otázky týkajúce sa duševného vlastníctva, otázok rodovej rovnosti a iných prierezových tém. Okrem iného bude tento tréning zahŕňať tiež stretnutia s projektovými manažérmi a officermi z EK a iných networkingových akcií. Presný postup školení, ich program, ako aj kritéria výberu je v procese diskusie.  
2.	Prezentácia a popularizácia slovenského výskumu a inovácií
Bude potrebné aktívne lobovať a presadzovať účasť Slovákov na konferenciách. Na tomto bode úpenlivo pracujeme, je však potrebné, aby sa zlepšilo financovanie slovenských vedcov určené na účasť na konferenciách a odborných seminároch v zahraničí. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. 
6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová		                        ......................................
Dátum: 8.9.2016
								
Správu schválil:  prof. RNDr. Ján TURŇA, CSc., generálny riaditeľ  ......................................